CELEX: 62019CN0769
Language: fi
Date: 2019-10-21 00:00:00
Title: asia C-769/19: Ennakkoratkaisupyyntö, jonka Spetsializiran nakazatelen sad (Bulgaria) on esittänyt 21.10.2019 – Rikosoikeudenkäynti, jossa vastaajina ovat UC ja TD

27.1.2020   
            
            
               FI
            
            
               Euroopan unionin virallinen lehti
            
            
               C 27/16
            
         
      Ennakkoratkaisupyyntö, jonka Spetsializiran nakazatelen sad (Bulgaria) on esittänyt 21.10.2019 – Rikosoikeudenkäynti, jossa vastaajina ovat UC ja TD
      (asia C-769/19)
      (2020/C 27/20)
      Oikeudenkäyntikieli: bulgaria
      
         Ennakkoratkaisua pyytänyt tuomioistuin
      
      Spetsializiran nakazatelen sad
      
         Rikosoikeudenkäynnin asianosaiset pääasiassa
      
      UC ja TD
      
         Ennakkoratkaisukysymys
      
      Onko kansallinen laki, joka ei puutteellisen syytekirjelmän (jonka sisältö on epäselvä, puutteellinen tai ristiriitainen) tapauksessa mahdollista missään tapauksessa näiden puutteiden korjaamista korjauksilla, jotka syyttäjä tekee tuomioistuimen valmisteluistunnossa, jossa puutteet on todettu, ja jossa sen sijaan velvoitetaan tuomioistuin kaikissa tapauksissa keskeyttämään menettely ja palauttamaan asia syyttäjälle uuden syytekirjelmän laatimiseksi, yhteensopiva tiedonsaantioikeudesta rikosoikeudellisissa menettelyissä 22.5.2012 annetun Euroopan parlamentin ja neuvoston direktiivin 2012/13/EU (EUVL 2012, L 142, s. 1) 6 artiklan, Euroopan unionin perusoikeuskirjan 47 artiklan toisen kohdassa tarkoitetun kohtuullista käsittelyaikaa koskevan periaatteen, unionin oikeuden ensisijaisuuden periaatteen ja arvon kunnioittamisen periaatteen kanssa, jos rikosoikeudellinen menettely tämän seurauksena viivästyy huomattavasti ja puutteet voitaisiin korjata heti menettelyn tuomioistuinvaiheessa?